Fimleikafélagið fékk styrk til búnaðarkaupa Fimleikar er sú íþrótt sem hefur verið í hvað mestri sókn á Akranesi síðustu árin og iðkendum fjölgað mikið ár frá ári . Bæjarstjórn Akraness samþykkti á fundi sínum fyrir skömmu að veita 1,5 milljón króna til kaupa á búnaði fyrir Fimleikafélag Akraness . Samþykktin var gerð í tengslum við seinni umræðu um fjárhagsáætlun fyrir næsta ár . Hún er með því fororði að samráð verði milli stjórnar Fimleikafélagsins og íþróttakennara um búnaðarkaupin þannig að þau nýtist sem best sem kennslugögn í Brekkubæjarskóla og fyrir íþrótttaiðkun á vegum FIMA í íþróttahúsinu við Vesturgötu .